पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर। गुजरात के मुख्यमंत्री नरेंद्र मोदी को भाजपा के चुनाव अभियान समिति की जिम्मेदारी मिलने से पार्टी कार्यकर्ताओं में नया जोश आ गया है। राज्य विधान सभा के नेता प्रतिपक्ष गुलाबचंद कटारिया ने कहा है कि नरेन्द्र मोदी एक कुशल चुनाव प्रबन्धक हैं और उनकी इस कुशलता का पार्टी को निश्चित रूप से बड़ा लाभ मिलेगा।
कटारिया ने कहा कि गुजरात व राजस्थान एक-दूसरे से लगते हुए राज्य हैं। ऐसे में आगामी राज्य विधानसभा चुनाव में पार्टी को इसका फायदा होगा। भाजपा की राष्ट्रीय उपाध्यक्ष किरण माहेश्वरी ने कहा कि मोदी को प्रचार की कमान सौंपने से पूरी पार्टी को फायदा होगा। पूर्व विधान सभा अध्यक्ष शांतिलाल चपलोत, प्रदेश प्रतिनिधि मांगीलाल जोशी, प्रमोद सामर, ताराचंद जैन, सुषमा कुमावत ने अपने बयान में कहा है कि नरेन्द्र मोदी के नेतृत्व में पार्टी अपने लक्ष्य को प्राप्त करेगी।
भाजपा के शहर जिलाध्यक्ष दिनेश भट्ट, कुंतीलाल जैन, राजेन्द्र बोर्दिया, वंदना मीणा, हंसा माली, गणेश व्यास, लोकेश द्विवेदी, मोतीलाल डांगी,फुल सिंह मीणा व चंचल अग्रवाल ने कहा कि पार्टी के इस निर्णय से जनता में संगठन का ग्राफ बढ़ेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva zho_Hant eng_Latn